जम्मू कश्मीर कभी भी पूरी तरह इस देश का हिस्सा न बन पाए इसके लिए इतिहास में तरह-तरह के षडयंत्र रचे गए, इसकी कहानियां समय-समय पर सामने आती रही है। इसके लिए जो सबसे बड़ा कानूनी हथियार इस्तेमाल किया गया वो है अनुच्छेद 35A, जो कि देश के पहले प्रधानमंत्री जवाहरलाल नेहरू के दिमाग की उपज था। यह अनुच्छेद कश्मीर समस्या का भी सबसे बड़ा कारण है। खास बात यह कि इसे लाने के लिए नेहरू ने संविधान तक की धज्जियां उड़ा दीं। दरअसल जम्मू कश्मीर से जुड़े अनुच्छेद 35A को असंवैधानिक करार देने के लिए सुप्रीम कोर्ट में बड़ी बहस शुरू हो चुकी है। अगस्त 2018 में सुप्रीम कोर्ट में यह मामला पेश किया गया। लेकिन जम्मू कश्मीर सरकार की सिफारिश पर कोर्ट ने इस मामले की सुनवाई के लिए 2019 के जनवरी का समय तय किया है। हर किसी के मन में सवाल उठा कि आखिर ये अनुच्छेद 35A है क्या? इसे जानना जरूरी है तभी आप समझ पाएंगे कि कैसे देश के पहले प्रधानमंत्री जवाहरलाल नेहरू ने ही करोड़ों भारतीयों की पीठ में छुरा भोंका था।